***Mónosbél Községi Önkormányzat***

***Képviselő-testülete***

*3345 Mónosbél, Kossuth L. u. 3.*

*Tel.: 36/ 554-087*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Mónosbél Községi Önkormányzat***

***Képviselő-testület***

***2022. november 22-i ülésének***

***J E G Y Z Ő K Ö N Y V E***

**Jegyzőkönyv**

**Készült:** Mónosbél Községi Önkormányzat Képviselő-testületének 2022. november 22. napján 9.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbél Község Önkormányzat 2022. évi költségvetéséről szóló rendelet módosítása
2. Bélapátfalvai Gyermekjóléti és Szociális Társulás és Intézménye 2022. évi költségvetésének módosítása
3. A helyi adókról szóló önkormányzati rendeletek felülvizsgálata
4. Borsod Állatvédő Alapítvánnyal megállapodás kóbor ebek befogadására és ebrendészeti feladatok ellátására, támogatói okirat megkötése
5. Központi háziorvosi ügyelet 2023. évi ellátásáról szóló szerződés megkötése
6. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 83/2022. (XI.22.) | Bélapátfalvai Gyermekjóléti és Szociális Társulás és Intézménye 2022. évi költségvetésének módosítása | 2022. november 22. |
| 84/2022. (XI.22.) | Megállapodás kóbor ebek befogadására és ebrendészeti feladatok ellátására a Borsod Állatvédő Alapítvánnyal | 2022. december 31. |
| 85/2022. (XI.22.) | Támogatási szerződés a Borsod Állatvédő Alapítvánnyal | 2022. december 31. |
| 86/2022. (XI.22.) | Központi háziorvosi ügyelet 2023. évi ellátásáról szóló szerződés megkötése | 2022. november 30. |
| 87/2022. (XI.22.) | Heves Megyei Regionális Hulladékgazdálkodási Társuláshoz történő csatlakozási szándékról döntés | 2023. december 31. |

|  |  |
| --- | --- |
| ***Rendelet száma*** | ***Tárgya*** |
| 10/2022.(XI.25.) | a 2022. évi költségvetésről szóló 3/2022. (II.18.) önkormányzati rendelet módosítása |
| 11/2022. (XI.28.) | az idegenforgalmi adóról szóló rendelet megalkotása |

Mónosbél, 2022. november 22.

Varga Sándorné Dudásné dr. Géczi Erika

polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2022. november 22. napján 9.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné önkormányzati képviselő

Dr. Országh-Matisz Lilla önkormányzati képviselő

Hajnákné Koós Zsuzsanna önkormányzati képviselő

**Hivatalból jelen van:** Dudásné dr. Géczi Erika jegyző

Szabó Orsolya jegyzőkönyvvezető

Varga Sándorné polgármester:

Köszönti a képviselő-testület tagjait, Dudásné dr. Géczi Erika jegyzőt. A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására.

**NAPIREND**

1. Mónosbél Község Önkormányzat 2022. évi költségvetéséről szóló rendelet módosítása
2. Bélapátfalvai Gyermekjóléti és Szociális Társulás és Intézménye 2022. évi költségvetésének módosítása
3. A helyi adókról szóló önkormányzati rendeletek felülvizsgálata
4. Borsod Állatvédő Alapítvánnyal megállapodás kóbor ebek befogadására és ebrendészeti feladatok ellátására, támogatói okirat megkötése
5. Központi háziorvosi ügyelet 2023. évi ellátásáról szóló szerződés megkötése
6. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. **NAPIREND**

**Mónosbél Község Önkormányzat 2022. évi költségvetéséről szóló rendelet módosítása**

Varga Sándorné polgármester:

A Mónosbél Községi Önkormányzat 2022. évi költségvetésének módosításáról szóló rendelet-tervezetet minden képviselő-testületi tag megkapta. Elmondja, hogy a költségvetés végrehajtása során bekövetkező változások miatt az előirányzatok módosítására volt szükség. Kérdezi a Képviselő-testület tagjait, hogy mindenki egyetért-e az előterjesztésben foglaltakkal.

Kéri a képviselő-testület tagjait, hogy szavazzanak az önkormányzat 2022. évi költségvetéséről szóló 3/2022. (II.18.) önkormányzati rendelet módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadja a Mónosbél Községi Önkormányzat Képviselő-testületének **10/2022.(XI.25.)** önkormányzati rendeletét a 2022. évi költségvetéséről szóló 3/2022. (II.18.) önkormányzati rendelet módosításáról**.** **(1. melléklet)**

1. **NAPIREND**

**Bélapátfalvai Gyermekjóléti és Szociális Társulás és Intézménye 2022. évi költségvetésének módosítása**

Varga Sándorné polgármester:

A Képviselő-testület tagjai írásban megkapták az előterjesztést a Bélapátfalvai Gyermekjóléti és Szociális Társulás és intézménye 2022. évi költségvetésének módosításáról. Mivel módosító javaslat nem volt, kéri a Képviselő-testület tagjait, hogy szavazzanak a Társulás és intézménye 2022. évi költségvetésének módosításáról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**83/2022.(XI.22.) Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadta a Bélapátfalvai Gyermekjóléti és Szociális Társulás 2022. évi költségvetésének módosítását.

Határidő: 2022. november 22.

Felelős: polgármester

**III. NAPIREND**

**A helyi adókról szóló önkormányzati rendeletek felülvizsgálata**

Varga Sándorné polgármester:

Elmondja, hogy jelenlegi hatályos rendelet szerint az idegenforgalmi adó mértéke személyenként és vendégéjszakánként 200 Ft. Ez a 2010. január 1-től megállapított ár. A jelenlegi gazdasági helyzetben szükség van az önkormányzat bevételeinek emelésre, ezért javasolja a rendelet-tervezet szerint az adó mértékét 250 Ft-ra emelni.

Kérdezi a Képviselő-testület tagjait van-e kérdés a rendelet-tervezettel kapcsolatban.

Kéri a képviselő-testület tagjait, hogy szavazzanak az idegenforgalmi adóról szóló rendelet megalkotásáról a rendelet-tervezet szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadja a Mónosbél Községi Önkormányzat Képviselő-testületének **11/2022.(XI.28.)** önkormányzati rendeletét az idegenforgalmi adó megalkotásáról. **(2. melléklet)**

**IV.NAPIREND**

**Borsod Állatvédő Alapítvánnyal megállapodás kóbor ebek befogadására és ebrendészeti feladatok ellátására, támogatói okirat megkötése**

Varga Sándorné polgármester:

Mónosbél Községi Önkormányzat Képviselő-testülete a 47/2022. (V.4.) számú határozatában úgy döntött, hogy megállapodást köt a kóbor ebek befogására és ebrendészeti feladatok ellátására a Borsod Állatvédő Alapítvánnyal 2022. december 31-ig szóló határozott időtartamra.

Az Alapítvány változatlan feltételekkel 2023. január 1-től is vállalja a feladat ellátását, ezért javasolja egy év határozott időtartamra, 2023. december 31-ig megkötni a szerződést.

Ezzel párhuzamosan az Alapítvánnyal kötött támogatási szerződést is javasolja újrakötni szintén 1 évre. E szerint az Önkormányzat 30.000 Ft/hó adománnyal, ezen felül Mónosbél község közigazgatási területéről beszállított/befogott ebek után darabonként 20.000 Ft, illetve napi 300 Ft tartási támogatással segíti az Alapítvány munkáját.

Kérdezi van-e kérdés, észrevétel.

Kéri a képviselő-testület tagjait, hogy szavazzanak a Borsod Állatvédő Alapítvánnyal a szerződések megkötéséről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**84/2022. (XI.22.) Képviselő-testületi határozat**

Mónosbél Községi Önkormányzat Képviselő-testülete úgy döntött, hogy megállapodást köt a kóbor ebek befogására és ebrendészeti feladatok ellátására a Borsod Állatvédő Alapítvánnyal (3724 Ragály, József Attila út 43.) 2023. január 1-től 2022. december 31-ig tartó határozott időtartamra.

A Képviselő-testület felhatalmazza Varga Sándorné polgármestert a megállapodás aláírására.

                                                                     Határidő: 2022. december 31.

Felelős: polgármester

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**85/2022. (XI.22.) Képviselő-testületi határozat**

Mónosbél Községi Önkormányzat Képviselő-testülete úgy döntött, hogy a Borsod Állatvédő Alapítvánnyal (3724 Ragály, József Attila út 43.) támogatási szerződést köt 2023. január 1-től 2023. december 31-ig tartó határozott időtartamra.

A Képviselő-testület felhatalmazza Varga Sándorné polgármestert a támogatási szerződés aláírására.

                                                                    Határidő: 2022. december 31.

Felelős: polgármester

1. **NAPIREND**

**Központi háziorvosi ügyelet 2023. évi ellátásáról szóló szerződés megkötése**

Varga Sándorné polgármester:

Elmondja, hogy az Agria Ügyelet Kft.-vel a 2022. január 01-én kötött Feladat-ellátási szerződés 2022. december 31-én lejár. A korábbi feladat-ellátási szerződésben szereplő díj önkormányzati kiegészítésként összlakosságszámra vetítve 80 Ft/fő/hó önkormányzati kiegészítést jelentett.

Az Agria Ügyelet Kft. tájékoztatása szerint a központosított ellátási rendszerbe az egri telephelyhez a vidéki kistérség települései csatlakoztak, ezáltal a működtetés költségei arányosan csökkentek, így az orvosi ügyelet továbbra is biztonsággal üzemeltethető.

Az új Feladat-ellátási szerződés megkötése esetén az önkormányzati kiegészítést0 Ft/fő/hó összegért vállalja az Agria Ügyelet Kft. A 0 Ft/fő/hó önkormányzati hozzájárulást csak akkor vállalják, ha a Bélapátfalvi Kistérséghez tartozó valamennyi település csatlakozik.

Kérdezi a Képviselő-testület tagjait van-e kérdés, észrevétel a napirenddel kapcsolatban.

Kéri a képviselő-testület tagjait, hogy szavazzanak a központi háziorvosi ügyelet 2023. évi ellátásáról szóló szerződés megkötéséről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**86/2022. (XI.22.) Képviselő-testületi határozat**

Mónosbél Községi Önkormányzat Képviselő- testülete úgy döntött, hogy a háziorvosi ügyeleti ellátást továbbra is az Agria Ügyelet Egészségügyi Szolgáltató Kft–vel kívánja biztosítani, amely az ügyelet működtetését 2022. december 1. napjától a Nemzeti Egészségbiztosítási Alapkezelő által folyósítandó támogatásból biztosítja, az önkormányzat semmilyen kiegészítést nem fizet.

A Képviselő- testület felhatalmazza Varga Sándorné polgármestert a Feladat-ellátási szerződés aláírására.

Határidő: 2022. november 30.

Felelős: polgármester

1. **NAPIREND**

**Egyéb ügyek, indítványok**

Varga Sándorné polgármester:

Elmondja, hogy lehetőség van a Heves Megyei Regionális Hulladékgazdálkodási Társuláshoz csatlakozni 2024 évtől.

ANyugat Hevesi Regionális Hulladékgazdálkodási Önkormányzati Társulásnak, melynek jelenleg tagja az önkormányzat nincs hulladéklerakó helye és ezrét a közeljövőben lerakási díjat kell majd fizetni az önkormányzatnak.

Javasolja szándék nyilatkozat megtételét a Heves Megyei Regionális Hulladékgazdálkodási Társuláshoz való csatlakozásról.

Kérdezi a Képviselő-testület tagjait van-e kérdés, észrevétel.

Kéri a képviselő-testület tagjait, hogy szavazzanak az önkormányzat csatlakozási szándékáról a Heves Megyei Regionális Hulladékgazdálkodási Társuláshoz.

Döntéshozatalban résztvevők száma: 5 fő

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**87/2022. (XI.22.) Képviselő-testületi határozat**

Mónosbél Községi Önkormányzatának Képviselő-testülete a Heves Megyei Regionális Hulladékgazdálkodási Társuláshoz történő csatlakozási szándékáról döntött.

Határidő: 2023. december 31.

Felelős: polgármester

Hajnákné Koós Zsuzsanna önkormányzati képviselő:

Elmondja, hogy jelezték felé, hogy Ambrus Zoli előtt és Márti néni előtt rossz a közvilágítás.

Antal József alpolgármester:

A mikófalvi elágazónál nagyon veszélyes a lekanyarodás és a kikanyarodás a főútra. Szerinte záróvonal felfestése és előzni tilos tábla kihelyezése megoldaná a balesetveszélyes helyzetet.

Varga Sándorné polgármester:

Kérdezi, van-e valakinek észrevétele, indítványa egyéb ügyekben.

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Dudásné dr. Géczi Erika

polgármester jegyző